open-index/open-wikipedia-markdown huggingface dataset:
Κόκκινος Πύργος Ηρακλείου

Ο **Κόκκινος Πύργος** είναι παραθαλάσσιος οικισμός και παραλία της Κρήτης στην Περιφερειακή Ενότητα Ηρακλείου.

## Γενικά στοιχεία
αριστερά|μικρογραφία|Μερική άποψη από το λιμανάκι
αριστερά|μικρογραφία|Η ανατολική παραλία
Ο Κόκκινος Πύργος βρίσκεται στα παράλια του Όρμου Μεσαράς στο νότιο Κρητικό πέλαγος, σε υψόμετρο 10 μέτρα, δίπλα και βορειοδυτικά από το Τυμπάκι. Απέχει περίπου 14 χιλιόμετρα Δ.-ΒΔ. από τις Μοίρες (έδρα του δήμου) και 62 χιλιόμετρα ΝΔ. από το Ηράκλειο. Διαθέτει μικρό λιμάνι, όπου υπάρχει λιμενικός σταθμός και τα τελευταία χρόνια αποτελεί τουριστικό προορισμό της περιοχής με αρκετά μικρά ξενοδοχεία,  ενοικιαζόμενα δωμάτια, ταβέρνες και καφετέριες. 

Η ονομασία του χωριού οφείλεται σε πύργο που υπήρχε κτισμένος από κοκκινόχωμα και ο σκοπός ύπαρξης του οποίου παραμένει  άγνωστος. Το λιμανάκι διαχωρίζει τις δύο παραλίες του χωριού, την δυτική η οποία είναι βραχώδης, βοτσαλωτή και φθάνει βορειοδυτικά μέχρι την Αγία Γαλήνη ενώ η ανατολική είναι στην αρχή της είναι οργανωμένη και στη συνέχεια εκτείνεται ως τον Κομμό. Σε αυτή την τεράστια αμμουδιά γεννούν τους θερινούς μήνες τα αυγά τους θαλάσσιες χελώνες Caretta caretta*.* 

## Διοικητικά στοιχεία
Αναφέρεται επίσημα, μετά την Τουρκοκρατία, το 1925 στην κοινότητα Τυμπακίου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Τυμπάκι και τον Αφραθιά αποτελούν την Κοινότητα Τυμπακίου, που υπάγεται στη Δημοτική Ενότητα Τυμπακίου του Δήμου Φαιστού και σύμφωνα με την απογραφή 2021 απογράφησαν 526 κάτοικοι ενώ με αυτήν του 2011 είχε 426.
## Παραπομπές


Κόκκινος Πύργος
Κόκκινος Πύργος
Τζον Ρίτσαρντσον (αρχιεπίσκοπος)

Ο **Τζον Άντριου Ρίτσαρντσον** (**John Andrew Richardson,** 30 Οκτωβρίου 1868 - 7 Οκτωβρίου 1938) ήταν ο τρίτος Αγγλικανός αρχιεπίσκοπος του Φρέντερικτον (Fredericton) και μεταγενέστερα αποτέλεσε Μητροπολίτης Καναδά.

Έλαβε την εκπαίδευση του στο Σχολείο Ουάργουϊκ (Warwick School), και στο Κολέγιο του Αγίου Ιωάννη, Πανεπιστήμιο της Μανιτόμπα (St. John's College, University of Manitoba). Χειροτονήθηκε το 1895, και ήταν εφημέριος του Σέιντ Λουκ (St. Luke) του Γουίνιπεγκ και στη συνέχεια της ενορίας του Αγίων Ιωάννη, εκκλησία της Τριάδας (Parish of Saint John, Trinity Church) στο Σέιντ Τζον (Saint John), του Νέου Μπρανσγουικ, πριν γίνει βοηθός (coadjutor) επίσκοπος και ηγούμενος του Φρέντερικτον το 1906. Το επόμενο έτος έγινε μέλος της επισκοπής του και το 1934 έγινε μητροπολίτης στην επαρχία του - θέσεις που κατέλαβε μέχρι το θάνατό του.

## Παραπομπές



Κατηγορία:Αγγλικανοί κληρικοί
Κισσοί Ηρακλείου

Οι **Κισσοί** είναι μικρός οικισμός της Κρήτης στην Περιφερειακή Ενότητα Ηρακλείου.

## Γενικά στοιχεία
Οι Κισσοί βρίσκονται στην Πεδιάδα Μεσαρά, δυτικά της τεχνητής λίμνης Φανερωμένης, στους νοτιοδυτικούς πρόποδες του Ψηλορείτη και σε υψόμετρο 275 μέτρα. Απέχουν περίπου 9 χιλιόμετρα βορειοδυτικά από τις Μοίρες (έδρα του δήμου) και 11 χιλιόμετρα νοτιοανατολικά από το Τυμπάκι. Αναφέρονται επίσημα, μετά την Τουρκοκρατία, το 1925 στην κοινότητα Μαγαρικαρίου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Μαγαρικάρι και τον Καλοχωραφίτη αποτελούν την Κοινότητα Μαγαρικαρίου, που υπάγεται στη Δημοτική Ενότητα Τυμπακίου του Δήμου Φαιστού και σύμφωνα με την απογραφή 2021 απογράφησαν 34 κάτοικοι ενώ με αυτήν του 2011 είχε 48.  

## Παραπομπές


Κόκκινος Πύργος
Κόκκινος Πύργος
Χιούστον Τέξανς

Οι **Χιούστον Τέξανς** (Houston Texans) είναι επαγγελματική ομάδα αμερικανικού ποδοσφαίρου με έδρα το Χιούστον. Οι Τέξανς αγωνίζονται στο National Football League ως μέλη της American Football Conference (AFC) South division. Η ομάδα παίζει τους εντός έδρας αγώνες της στο NRG Stadium.

Οι Τέξανς ιδρύθηκαν το 1999, αντικαθιστώντας την προηγούμενη ομάδα της πόλης στην NFL, τους Χιούστον Όιλερς, οι οποίοι αγωνίστηκαν από το 1960 έως το 1996 πριν μετακομίσουν στο Νάσβιλ και τελικά γίνουν οι Τενεσί Τάιτανς. Οι Τέξανς άρχισαν να αγωνίζονται ως ομάδα επέκτασης το 2002, καθιστώντας τους τη νεότερη ομάδα που αγωνίζεται σήμερα στην NFL.

Ενώ οι Τέξανς υπέφεραν από δυσκολίες κατά τη δεκαετία του 2000, η τύχη τους άλλαξε προς το καλύτερο τη δεκαετία του 2010, όταν κέρδισαν το πρώτο τους πρωτάθλημα το 2011, εξασφαλίζοντας την πρώτη τους θέση στα πλέι-οφ. Οι Τέξανς κέρδισαν επτά ακόμη πρωταθλήματα της AFC South το 2012, 2015, 2016, 2018, 2019, 2023 και 2024. Είναι η μόνη ομάδα που δεν έχει κερδίσει ποτέ αγώνα πλέι-οφ εκτός έδρας και η μόνη που δεν έχει συμμετάσχει ποτέ σε αγώνα πρωταθλήματος της περιφέρειας. Είναι επίσης μία από τις τέσσερις ομάδες που δεν έχουν συμμετάσχει ποτέ στο Σούπερ Μπόουλ, μαζί με τους Κλίβελαντ Μπράουνς, τους Ντιτρόιτ Λάιονς και τους αντιπάλους τους στην κατηγορία Τζάκσονβιλ Τζάγκουαρς.

Ο Μπομπ ΜακΝέαρ ήταν ιδιοκτήτης των Τέξανς μέχρι το θάνατό του το 2018, μετά τον οποίο η πλειοψηφική ιδιοκτησία της ομάδας πέρασε στη σύζυγό του, Τζάνις. Ο γιος των ΜακΝέαρ, Καλ, ανέλαβε τη διεύθυνση της ομάδας μετά το θάνατο του πατέρα του και έγινε κύριος ιδιοκτήτης όταν η μητέρα του του μεταβίβασε την ιδιοκτησία το 2024. Σύμφωνα με ένα άρθρο του Forbes, οι Χιούστον Τέξανς είναι η ενδέκατη πλουσιότερη ομάδα της NFL με αξία 4,7 δισεκατομμυρίων δολαρίων τον Αύγουστο του 2022.

Μετά την νίκη των Τέξας Ρέιντζερς στη Παγκόσμια Σειρά του 2023, οι Χιούστον Τέξανς έγιναν η μόνη μεγάλη τετραετή επαγγελματική αθλητική ομάδα που έχει έδρα στο Τέξας χωρίς πρωτάθλημα.

## Παραπομπές


Κατηγορία:Ομάδες αμερικανικού ποδοσφαίρου
Λίσταρος Ηρακλείου

Ο **Λίσταρος** ή Λήσταρος είναι μικρός οικισμός της Κρήτης στην Περιφερειακή Ενότητα Ηρακλείου.

## Γενικά στοιχεία
Ο Λίσταρος βρίσκεται στο νότιο τμήμα του νησιού και την νοτιοδυτική άκρη της Μεσαράς σε υψόμετρο 182 μέτρα δίπλα και νοτιοανατολικά από το Τυμπάκι (12 χιλιόμετρα) ενώ απέχει περίπου 11 χιλιόμετρα νοτιοδυτικά από τις Μοίρες (έδρα του δήμου). Αναφέρεται επίσημα, μετά την Τουρκοκρατία, το 1925 στην κοινότητα Πετροκεφαλίου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Κουσέ αποτελούν την Κοινότητα Κουσέ, που υπάγεται στη Δημοτική Ενότητα Τυμπακίου του Δήμου Φαιστού και σύμφωνα με την απογραφή 2021 απογράφησαν 28 κάτοικοι ενώ με αυτήν του 2011 είχε 34.

## Εξωτερικοί σύνδεσμοι

* Λίσταρος: Το χωριό της Μεσαράς στο οποίο οι ξένοι αγοράζουν σπίτια... μανιωδώς! στον ιστότοπο https://www.newshub.gr/.
* Listaros Crete 2018 στο https://www.youtube.com/.

## Παραπομπές


Κόκκινος Πύργος
Κόκκινος Πύργος
Κρατική Ναυτική Ακαδημία Μπατούμι

Η **Κρατική Ναυτική Ακαδημία Μπατούμι** (**BSMA**, γεωργιανά: ბათუმის სახელმწიფო საზღვაო აკადემია μπατούμις σαχελμτσίπο σαζγβάο ακαντεμία, λατινικά: Academia Maritima Publica Bathynensis) είναι ένα διεθνώς αναγνωρισμένο ανώτατο εκπαιδευτικό ίδρυμα ναυτιλιακών σπουδών που βρίσκεται στο Βατούμι της Γεωργίας. Η κύρια αποστολή του ιδρύματος είναι η προετοιμασία εξειδικευμένου προσωπικού για την εμπορική ναυτιλία και τις θαλάσσιες μεταφορές. Η Κρατική Ναυτική Ακαδημία Μπατούμι παρέχει εκπαιδευτικές διαδικασίες που είναι σύμφωνες τόσο με τη γεωργιανή νομοθεσία όσο και με τη διεθνή Σύμβαση STCW.

## Παραπομπές


Κατηγορία:Μπατούμι
Ηλίας Τσαβτσαβάτζε

Ο Ταβάντι (Πρίγκιπας) **Ηλίας Τσαβτσαβάτζε** (γεωργιανά: ილია ჭავჭავაძე; 27 Οκτωβρίου 1837 – 12 Σεπτεμβρίου 1907) ήταν Γεωργιανός δημοσιογράφος, εκδότης, συγγραφέας, ποιητής και επικεφαλής της αναβίωσης του γεωργιανού εθνικισμού κατά το δεύτερο μισό του 19ου αιώνα, την περίοδο της τσαρικής κυριαρχίας στη Γεωργία. Έχει αποκληθεί ο «πιο καθολικά σεβαστός ήρωας της Γεωργίας» και ο «Πατέρας του Έθνους». 

Ήταν ιδρυτής του νεανικού πνευματικού κινήματος που ονομάζεται «Τεργκνταλεουλέμπι», το οποίο διέδωσε σύγχρονα και ευρωπαϊκά φιλελεύθερα ιδανικά στη Γεωργία. Ο Τσαβτσαβάτζε ίδρυσε δύο σύγχρονες εφημερίδες: το *Σακαρτέβλος Μοάμπε* και την *Ιβέρια*.

Ανέπτυξε τη φράση «Ένα, Μαμούλι, Σαρτσμουνοέμπα» («Γλώσσα, Πατρίδα, Πίστη»), ένα σύνθημα του γεωργιανού εθνικισμού.

Κατά τη Ρωσική Επανάσταση του 1905, ο Τσαβτσαβάτζε εξελέγη ως εκπρόσωπος της γεωργιανής αριστοκρατίας στο αυτοκρατορικό Κρατικό Συμβούλιο.  

Ο Τσαβτσαβάτζε δολοφονήθηκε στο Τσιτσαμούρι, κοντά στην Μτσχέτα, από μια ομάδα δολοφόνων. Το 1987 αγιοκατατάχθηκε ως Άγιος Ηλίας ο Δίκαιος (γεωργιανά: წმინდა ილია მართალი, τσμίντα ιλία μαρτάλι) από τη Γεωργιανή Ορθόδοξη Εκκλησία.

## Παραπομπές


## Εξωτερικοί σύνδεσμοι
* 

Κατηγορία:Γεωργιανοί δημοσιογράφοι
Κατηγορία:Γεωργιανοί συγγραφείς
Κατηγορία:Γεωργιανοί ποιητές
Λεωφόρος Ρουσταβέλι

Η **Λεωφόρος Ρουσταβέλι** (γεωργιανά: რუსთაველის გამზირი) είναι η κεντρική λεωφόρος στην Τιφλίδα που πήρε το όνομά της από τον μεσαιωνικό Γεωργιανό ποιητή Σότα Ρουσταβέλι.

Η λεωφόρος ξεκινά από την Πλατεία Ελευθερίας και εκτείνεται σε μήκος 1,5 χλμ., πριν μετατραπεί σε προέκταση της οδού Κοστάβα. &nbsp; Η Ρουσταβέλι θεωρείται συχνά η κύρια αρτηρία της Τιφλίδας λόγω των πολυάριθμων κυβερνητικών, δημόσιων, πολιτιστικών και επιχειρηματικών κτιρίων που βρίσκονται κατά μήκος ή κοντά στη λεωφόρο. Το Κοινοβουλίο της Γεωργίας, το Εθνικό Θέατρο Όπερας και Μπαλέτου της Γεωργίας, το Ακαδημαϊκό Θέατρο Σότα Ρουσταβέλι, η Γεωργιανή Ακαδημία Επιστημών, η Εκκλησία του Κασβέτι, το Μουσείο Καλών Τεχνών της Γεωργίας, το Μουσείο Σίμον Τζανασία της Γεωργίας (μέρος του Εθνικού Μουσείου Γεωργίας), και το ξενοδοχείο Biltmore Τιφλίδα βρίσκονται όλα στη Ρουσταβέλι.

## Εξωτερικοί σύνδεσμοι
* 

Κατηγορία:Τιφλίδα
Πλατεία Ελευθερίας (Τιφλίδα)

Η **Πλατεία Ελευθερίας**  είναι η κεντρική πλατεία της Τιφλίδας της Γεωργίας και βρίσκεται στην περιοχή Μτατσμίντα. Το κτίριο της δημοτικής αρχής βρίσκεται στην πλατεία, και στο κέντρο της βρίσκεται το Μνημείο Ελευθερίας —το άγαλμα του Αγίου Γεωργίου. Από την πλατεία ξεκινούν οι οδοί: Λεωφόρος Ρουσταβέλι, Πούσκιν, Γ. Λεονίτζε, Γαλακτιόνι, Σ. Νταντιάνι και Κ. Αμπχάζι.

## Εξωτερικοί σύνδεσμοι
* 

Κατηγορία:Κτίρια και κατασκευές στην Τιφλίδα
Τζόζεφ Άσμπουρυ

Ο **Τζόζεφ Άσμπουρυ** (, 1638-1720) ήταν Άγγλος ηθοποιός του θεάτρου, καθώς και θεατρικός διευθυντής και παραγωγός.

Γεννήθηκε στο Λονδίνο ως γόνος μιας εξέχουσας οικογένειας και εκπαιδεύθηκε στο γνωστό Κολέγιο του Ήτον. Κατόπιν εντάχθηκε στο στράτευμα για μια στρατιωτική σταδιοδρομία. Ευρισκόμενος με τη μονάδα του στην Ιρλανδία στην ταραγμένη εποχή του Αγγλικού εμφύλιου πολέμου, ο Άσμπουρυ συμμετείχε σε ιστορικά γεγονότα, όπως όταν μαζί με άλλους βασιλόφρονες κατέλαβαν το Κάστρο του Δουβλίνου τον Δεκέμβριο του 1659.

Μετά την παλινόρθωση της βασιλείας, ο Άσμπουρυ ανταμείφθηκε με τη διοίκηση μονάδας στο Δουβλίνο, ενώ ο Κόμης του Ορμόντ τον επέλεξε ως μέλος της ακολουθίας του το 1662. Μια εικοσαετία αργότερα έγινε «μάγιστρος εορτασμών και θεαμάτων». Τότε ο Άσμπουρυ είχε ήδη αποφασίσει να γίνει επαγγελματίας ηθοποιός, ίσως επειδή η πρώτη του σύζυγος ήταν αδελφή ηθοποιού, μολονότι το μοναδικό τότε θέατρο του Δουβλίνου ήταν κλειστό επί χρόνια. Και όχι μόνο έγινε ηθοποιός, αλλά φαίνεται ότι έδινε και σχετικά μαθήματα με μεγάλη επιτυχία: αναφέρεται ότι το 1674 παρέδωσε μαθήματα απαγγελίας και υποκριτικής στην ανήλικη πριγκίπισσα Άννα, τη μετέπειτα βασίλισσα της Μεγάλης Βρετανίας, ώστε εκείνη να ερμηνεύσει τον ρόλο της Σημάνδρας στο έργο *Μιθριδάτης* του Λη, όταν το τελευταίο παίχθηκε από ανώτατους αξιωματούχους στο Λονδίνο. Τελικώς κατόρθωσε να ξανανοίξει το Θέατρο της Όραντζ Στρητ στο Δουβλίνο, με μια παράσταση του *Οθέλλου* στις 23 Μαρτίου 1692, και του προσέδωσε με τα χρόνια σημαντικό κύρος. Εξελίχθηκε σε πολύ καλό και γνωστό ηθοποιό, με την ενίσχυση και της δεύτερης συζύγου του, που ήταν επίσης ηθοποιός. Εκτός από τον ρόλο του Ιάγου στον *Οθέλλο*, ένας από τους καλύτερους ρόλους του ήταν εκείνος του Δον Κιχώτη. Συνέχισε να ερμηνεύει ρόλους με επιτυχία μέχρι την ηλικία των 78 ετών και απεβίωσε το θέρος ή το φθινόπωρο του 1720, σε ηλικία 82 ετών.

## Παραπομπές


## Πηγές
* Το λήμμα «Άσμπουρυ Ιωσήφ» στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 89

Ασμπουρυ, Τζοζεφ
Κρατικό Πανεπιστήμιο Ηλία

Το **Κρατικό Πανεπιστήμιο [[Ηλίας Τσαβτσαβάτζε|Ηλία]]** (**ISU**, **Iliauni**, γεωργιανά: ილიას სახელმწიფო უნივერსიტეტი ιλιάς σαχελμτσίπο ουνιβερσιτέτι, λατινικά: Universitas Publica Heliae) είναι ένα δημόσιο πανεπιστήμιο στην Τιφλίδα της Γεωργίας που ιδρύθηκε το 2006 ως αποτέλεσμα της συγχώνευσης έξι διαφορετικών ακαδημαϊκών ιδρυμάτων. Επί του παρόντος, το ISU είναι ένα από τα κορυφαία ερευνητικά και εκπαιδευτικά ιδρύματα στη Γεωργία. Στο πανεπιστήμιο υπάρχουν 4 σχολές, και το ISU προπτυχιακά προγράμματα του Πανεπιστημίου του Σαν Ντιέγκο, καθώς και περισσότερα από 20 ερευνητικά ινστιτούτα και κέντρα. Το πανεπιστήμιο είναι μέλος διεθνών ενώσεων και δικτύων.

## Εξωτερικοί σύνδεσμοι
* 

Κατηγορία:Τιφλίδα
Ασπάσιος του Ως

Ο **Ασπάσιος του Ως** ή **του Εώζ** (, προφ. «Ασπαί», θάν. 560 μ.Χ.) ήταν Φράγκος Χριστιανός επίσκοπος του 6ου αιώνα, που αγιοποιήθηκε.

Ο Ασπάσιος καταγόταν από τη Γασκώνη, αλλά έφυγε ως πρόσφυγας εξαιτίας της εισβολής των Γότθων. ο Επίσκοπος Λούπος της Σαν απέστειλε τον Ασπάσιο στην περιοχή του Μπρι (*Brie*) για να κηρύξει εκεί τη χριστιανική πίστη. Αργότερα ο Ασπάσιος έγινε Επισκόπος του Εώζ, της ιστορικής πρωτεύουσας της Γασκώνης (είναι η σημερινή πόλη Ως της νοτιοδυτικής Γαλλίας). Συμμετέσχε στη Δεύτερη, στην Τρίτη και στην Πέμπτη Σύνοδο της Ορλεάνης, τα έτη 533, 541 και 549 αντιστοίχως, και επίσης συνεκάλεσε μια τοπική σύνοδο  το 551.

Τιμάται παραδοσιακά ως άγιος στις γαλλικές πόλεις Μω και Μελάν, με τη μνήμη του να εορτάζεται στις 2 Ιανουαρίου. Ειδικότερα στο Μελάν είναι ο πολιούχος άγιος της πόλεως.

## Παραπομπές


Κατηγορία:Χριστιανοί άγιοι του 6ου αιώνα
Κατηγορία:Επίσκοποι του 6ου αιώνα
Κατηγορία:Φράγκοι
Ασακού

: * *Το λήμμα αυτό αναφέρεται στο είδος ξυλείας. Για το φυτό (δένδρο) που την παράγει δείτε [[Hura crepitans]].*

thumb|Κορμός του δένδρου ''Hura crepitans'', από όπου παράγεται το ξύλο ασακού. Μπορεί να φθάσει σε διάμετρο τα τρία μέτρα.
Το **ασακού** είναι είδος μαλακού και ελαφρού ξύλου, κατάλληλου για την ξυλουργική, τη λεπτοξυλουργική και την ξυλογλυπτική, που έχει σχεδόν άσπρο χρώμα. Παράγεται από το είδος τροπικού δένδρου *[[Hura crepitans]]* (ελλην. απόδοση «ούρα η κροτούσα», συνών. *Hura brasiliensis* = «ούρα η βραζιλιανή», ή ασακού), το οποίο φύεται κυρίως στην Κεντρική Αμερική και στο βόρειο τροπικό μέρος της Νότιας Αμερικής. Είναι ξύλο αρκετά ελαφρό ώστε οι ιθαγενείς της Ν. Αμερικής να το χρησιμοποιούν για να κατασκευάζουν μονόξυλα (πιρόγες). Η χλωρή ξυλεία ασακού περιέχει κάποια ποσότητα από τον γαλακτώδη οπό (χυμό) του δέντρου, που είναι τοξικός και καυστικός, με τον οποίο οι Καραΐβοι δηλητηριάζουν τα κυνηγετικά βέλη τους (λέγεται ότι και οι Ινδιάνοι της Ν. Αμερικής που ψαρεύουν δηλητηριάζουν τα ψάρια με τον ίδιο χυμό).

Το ξύλο ασακού χρησιμεύει για την κατασκευή επίπλων υπό την ονομασία «ούρα».

## Παραπομπές


## Πηγές
* Το λήμμα «ασσακού» στη *Νέα Ελληνική Εγκυκλοπαίδεια* «Χάρη Πάτση», τόμ. 7, σελ. 108

## Εξωτερικοί σύνδεσμοι
* Αριθμητικά και άλλα ειδικά δεδομένα από το Center for Wood Anatomy Research

Ασακου
Άγαλμα της Μήδειας (Βατούμι)

Το **Άγαλμα της Μήδειας** (γεωργιανά: მედეას ძეგლი μεντέας τζέγκλι) είναι ένα μνημειώδες γλυπτό που βρίσκεται στην Πλατεία Ευρώπης στο Βατούμι της Γεωργίας. Σχεδιάστηκε από τον Γεωργιανό αρχιτέκτονα και γλύπτη Νταβίτ Χμαλάτζε, το άγαλμα απεικονίζει τη μυθολογική φιγούρα της Μήδειας, μιας πριγκίπισσας της αρχαίας Κολχίδας, να κρατά το Χρυσόμαλλο δέρας. Αποκαλύφθηκε στις 6 Ιουλίου 2007 από τον Πρόεδρο της Γεωργίας, Μιχαήλ Σαακασβίλι, ως μέρος ενός ευρύτερου προγράμματος για την προώθηση του Βατούμι ως τουριστικού προορισμού στον Εύξεινο Πόντο. Από τότε, το μνημείο έχει γίνει ένα από τα πιο αναγνωρίσιμα ορόσημα της πόλης και σύμβολο του δεσμού της Γεωργίας με την κλασική μυθολογία και τον θρύλο των Αργοναυτών.

## Εξωτερικοί σύνδεσμοι
*
Σουσίλα Κάρκι

Η **Σουσίλα Κάρκι (**, γεννημένη στις 7 Ιουνίου 1952) είναι Νεπαλέζα νομικός, συγγραφέας και πολιτικός που υπηρέτησε ως μεταβατική πρωθυπουργός του Νεπάλ από τις 12 Σεπτεμβρίου 2025, έπειτα από τις διαδηλώσεις της Γενιάς Ζ στη χώρα έως τις 27 Μαρτίου 2026. Η πρώτη γυναίκα που ηγήθηκε της κυβέρνησης του Νεπάλ ως πρωθυπουργός, είχε προηγουμένως υπηρετήσει ως Ανώτατη Δικαστής του Ανωτάτου Δικαστηρίου του Νεπάλ από τις 11 Ιουλίου 2016 έως τις 6 Ιουνίου 2017, και ήταν επίσης η πρώτη γυναίκα σε αυτόν τον ρόλο.

## Πρώτα χρόνια και εκπαίδευση
Η Κάρκι γεννήθηκε στις 7 Ιουνίου 1952 σε μια οικογένεια Τσετρί από το Σανκαρπούρ (που αργότερα έγινε μέρος του Μπιρατνάγκαρ), στο Νεπάλ. Είναι το μεγαλύτερο παιδί από τα επτά της οικογένειάς της.

Η Κάρκι φοίτησε στο Πανεπιστήμιο Τριμπχουβάν, αποκτώντας πτυχίο Bachelor of Arts από το Κολέγιο Μαχέντρα Μοράνγκ το 1972. Στη συνέχεια σπούδασε πολιτικές επιστήμες στην Ινδία, και το 1975 έλαβε μεταπτυχιακό στις πολιτικές επιστήμες από το Ινδουιστικό Πανεπιστήμιο του Μπαναράς. Επέστρεψε στο Πανεπιστήμιο Τριμπχουβάν για να σπουδάσει νομική, αποφοιτώντας το 1978.
## Πρωθυπουργία
### Προσωρινή Πρωθυπουργός του Νεπάλ (από το 2025)
Μετά τις διαδηλώσεις της Γενιάς Ζ το 2025 που ανάγκασαν τον πρωθυπουργό Κ. Π. Σάρμα Όλι να παραιτηθεί, χρειάστηκε μια προσωρινή κυβέρνηση και το όνομα της Κάρκι προτάθηκε από ορισμένους ακτιβιστές λόγω της πολιτικής της ουδετερότητας. Έπειτα από μια ψηφοφορία στην διαδικτυακή πλατφόρμα επικοινωνίας Discord, τα μέλη του διακομιστή των διαδηλωτών επέλεξαν την Κάρκι από πέντε επιλογές. Ο διορισμός συμφωνήθηκε κατά τη διάρκεια συνομιλιών με τον Νεπαλέζικο στρατό. Στις 12 Σεπτεμβρίου 2025 το Ομοσπονδιακό Κοινοβούλιο του Νεπάλ διαλύθηκε και η Κάρκι ορκίστηκε προσωρινή πρωθυπουργός βάσει του άρθρου 61 του Συντάγματος του Νεπάλ. Είναι η πρώτη γυναίκα πρωθυπουργός στην ιστορία του Νεπάλ.

## Προσωπική ζωή
Παντρεύτηκε τον Ντούργκα Πρασάντ Σουμπέντι, μέλος και ηγετικό στέλεχος της νεολαίας του Νεπαλέζικου Κογκρέσου, ο οποίος είχε εμπλακεί στην Αεροπειρατεία της Ρόγιαλ Νεπάλ Ερλάινς DHC-6 το 1973. Γνωρίστηκαν ενώ σπούδαζαν στο Ινδουιστικό Πανεπιστήμιο του Μπαναράς, και εκείνος ήταν ο δάσκαλός της.Έχουν τουλάχιστον ένα παιδί.

Εκτός από τη μητρική της νεπαλέζικη, η Κάρκι μιλάει λίγα Χίντι και αγγλικά.

## Παραπομπές


## Βιβλιογραφία
* 
* 

## Εξωτερικοί σύνδεσμοι
* 

Καρκι
Οίκος των Νταντιάνι

Ο **Οίκος των Νταντιάνι** (), αργότερα γνωστός ως **Οίκος των Νταντιάνι-Τσικοβάνι**,  ήταν μια γεωργιανή οικογένεια ευγενών, δουκών και πριγκίπων, καθώς και μια κυρίαρχη δυναστεία της δυτικής γεωργιανής επαρχίας της Μινγκρελίας.

## Παραπομπές


## Εξωτερικοί σύνδεσμοι
*
Μιγγρελία

μικρογραφία|Ιστορική περιοχή της Μιγγρελίας
Η **Μιγγρελία** ή **Σαμεγκρέλο** (γεωργιανά: სამეგრელო σαμεγκρέλο, μιγγρελικά: სამარგალო σαμαργκάλο) είναι μια ιστορική επαρχία στο δυτικό τμήμα της Γεωργίας, παραδοσιακά γνωστή ως ***Οντίσι*** (γεωργιανά και μιγγρελικά: ოდიში, λατινικά: Odisci). Κατοικείται κυρίως από τους Μιγγρελούς, ένα υποέθνος των Γεωργιανών.

Οι Μιγγρελοί (Κολχοί) είναι ένα υποέθνος των Γεωργιανών και μιλούν τη δική τους, μιγγρελική γλώσσα, μια καρτβελική γλώσσα στενά συνδεδεμένη με τα λαζικά (μερικές φορές και τα δύο θεωρούνται διαλεκτικό συνεχές μιας ενιαίας σαννικής (κολχικής) γλώσσας), τα γεωργιανά και τα σουανικά. Από τον 16ο έως τον 19ο αιώνα, η Μιγγρελία ήταν ένα ανεξάρτητο πριγκιπάτο, το οποίο προσαρτήθηκε από τη Ρωσία το 1857 και ενσωματώθηκε στο Κυβερνείο του Κουτάισι. Σήμερα, μαζί με το βόρειο τμήμα της Σουανίας, αποτελεί την πολιτική διοικητική μονάδα (μχάρε) της Μιγγρελίας-Άνω Σουανίας εντός της Γεωργίας.
Κατηγορία:Ιστορικές περιοχές της Γεωργίας
Κατηγορία:Γεωγραφία της Γεωργίας
Κατηγορία:Γεωργία
Μιγγρελική γλώσσα

Η **Μιγγρελική** **γλώσσα** ή η **Ιβηρική γλώσσα** (μιγγκρελικά: მარგალური ნინა μαργκαλούρι νίνα, γεωργιανά: მეგრული ენა μεγκρούλι ένα) είναι μια Καρτβελική γλώσσα που ομιλείται στη δυτική Γεωργία (περιοχές της Μιγγκρελίας και της Αμπχαζίας), κυρίως από τους Μιγγρελούς. Ιστορικά, ήταν μόνο μια περιφερειακή γλώσσα εντός των ορίων των ιστορικών γεωργιανών κρατών και στη συνέχεια της σύγχρονης Γεωργίας, ενώ ο αριθμός των νέων που τη μιλούν έχει μειωθεί σημαντικά, με την UNESCO να την έχει χαρακτηρίσει ως «σίγουρα απειλούμενη γλώσσα». 

## Παραπομπές


## Εξωτερικοί σύνδεσμοι
* 

Κατηγορία:Καρτβελικές γλώσσες
Κατηγορία:Γλώσσες της Γεωργίας
Οττάβιο Ασσαρόττι

Ο **Οττάβιο Τζοβάννι Μπαττίστα Ασσαρόττι** (, 25 Οκτωβρίου24 Ιανουαρίου 1829) ήταν Ιταλός ευεργέτης, παιδαγωγός και o ιδρυτής του πρώτου στην ιστορία της Ιταλίας σχολείου για κωφά παιδιά.

Ο Ασσαρόττι γεννήθηκε στη Γένοβα και, αφού σπούδασε σε ιερατική σχολή, εντάχθηκε στο θρησκευτικό τάγμα των Πιαριστών, οι οποίοι είναι αφιερωμένοι στην εκπαίδευση. Το 1801 ο Ασσαρόττι πληροφορήθηκε για την εκπαίδευση που παρείχε σε κωφούς ο Αββάς Σικάρ στο Παρίσι και απεφάσισε να ακολουθήσει το παράδειγμά του στην Ιταλία. Ξεκίνησε με έναν μόνο μαθητή και βαθμηδόν συγκέντρωσε έναν μικρό αριθμό γύρω του, ιδρύοντας έτσι στη Γένοβα το 1802 το πρώτο ιταλικό σχολείο για κωφαλάλους.

Το 1805 ο Ναπολέων Βοναπάρτης, μαθαίνοντας για τις προσπάθειες του Ασσαρόττι, διέταξε να του δοθεί ένα οίκημα κατάλληλο για σχολείο από ένα μοναστήρι και χρήματα για τη μισθοδοσία 12 διδασκάλων, όλα από τα έσοδα της μονής. Αυτή η διαταγή έμεινε σχεδόν ανεφάρμοστη μέχρι το 1811, οπότε ανανεώθηκε, και το επόμενο έτος ο Ασσαρόττι, έχοντας έναν σημαντικό αριθμό μαθητών, ανέλαβε το νέο κτήριο σχολείου. Συνέχισε να ασχολείται εκεί μέχρι τον θάνατό του σε ηλικία 75 ετών. Μια τιμητική σύνταξη που του είχε χορηγήσει ο βασιλιάς της Σαρδηνίας επεκτάθηκε στους δασκάλους του σχολείου του.

Εκτός αυτών, ο Ασσαρόττι εισήγαγε έναν τρόπο «μεθοδικού τραγουδίσματος».

## Παραπομπές


## Πηγές
* Το λήμμα «Ασσαρόττι Ιωάννης Βαπτιστής» στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 108

Κατηγορία:Ευεργέτες
Καρτβελικές γλώσσες

Οι **Καρτβελικές γλώσσες** (γεωργιανά: ქართველური ენები καρτβελούρι ενέμπι), επίσης γνωστές ως **Νοτιοκαυκάσιες** **γλώσσες** ή **Iβηρικές γλώσσες**,  είναι μια γλωσσική οικογένεια που είναι γηγενής στον Νότιο Καύκασο και ομιλείται κυρίως στη Γεωργία. Υπάρχουν περίπου 5 εκατομμύρια ομιλητές της γεωργιανής γλώσσας παγκοσμίως, με μεγάλες ομάδες στη Ρωσία, το Ιράν, τις Ηνωμένες Πολιτείες, την Ευρωπαϊκή Ένωση, το Ισραήλ και τη βορειοανατολική Τουρκία.  Η καρτβελική γλωσσική οικογένεια δεν έχει καμία γνωστή σχέση με καμία άλλη γλωσσική οικογένεια, γεγονός που την καθιστά μία από τις κύριες γλωσσικές οικογένειες του κόσμου. 

Η πιο διαδεδομένη από αυτές τις γλώσσες είναι η γεωργιανή. Η παλαιότερη λογοτεχνική πηγή σε οποιαδήποτε καρτβελική γλώσσα είναι οι Παλαιογεωργιανές επιγραφές του Μπιρ ελ Κουτ, γραμμένες στην αρχαία γεωργιανή γραφή Ασομταβρούλι, σε ένα πρώην γεωργιανό μοναστήρι κοντά στη Βηθλεέμ, με χρονολογία περίπου το 430 μ.Χ. Τα γεωργιανά αλφάβητα χρησιμοποιούνται για τη γραφή όλων των καρτβελικών γλωσσών.

## Παραπομπές


## Εξωτερικοί σύνδεσμοι
*
Σουανία

Η **Σβανέτι** ή **Σουανία** σύμφωνα με τις ελληνικές πηγές (σουανικά: შუ̂ან, ლემშუ̂ანიერა σουάν, λεμσουανιέρα, γεωργιανά: სვანეთი σβανέτι), είναι μια ιστορική επαρχία στο βορειοδυτικό τμήμα της Γεωργίας. Βρίσκεται κατά μήκος της οροσειράς του Μεγάλου Καυκάσου, η Σουανία είναι μία από τις πιο ορεινές περιοχές της Γεωργίας. Κατοικείται σε μεγάλο βαθμό από τους Σουάνους, μια υποεθνική ομάδα των Γεωργιανών.

## Εξωτερικοί σύνδεσμοι
*
Σουάνοι

Οι **Σβάνοι** ή **Σουάνοι** σύμφωνα με τις ελληνικές πηγές (σουανικά: შუ̂ანა̈რ, σουανάρ, γεωργιανά: სვანები σβανέμπι), αποτελούν μια υποεθνική ομάδα των Γεωργιανών (Καρτβελιανών), γηγενής στη Σουανία, μια περιοχή στη βορειοδυτική Γεωργία. Μιλούν τη σουανική γλώσσα και είναι δίγλωσσοι στη γεωργιανή. Και οι δύο αυτές γλώσσες ανήκουν στην καρτβελική γλωσσική οικογένεια. Στην απογραφή της Σοβιετικής Ένωσης πριν από το 1930, οι Σουάνοι κατηγοριοποιούνταν ως ξεχωριστή εθνική ομάδα (νατσιονάλνοστ).   Ο αυτοπροσδιορισμός των Σουάνων είναι Mushüan, ο οποίος πιθανώς αντικατοπτρίζεται στο εθνώνυμο Μισιμιανοί που χρησιμοποιούσαν οι αρχαίοι συγγραφείς.

## Παραπομπές


## Εξωτερικοί σύνδεσμοι
* 

Κατηγορία:Πληθυσμιακές ομάδες στη Γεωργία
Λαζική γλώσσα

Η **Λαζική γλώσσα** ή η **Τζανική γλώσσα** (λαζικά: ლაზური ნენა λαζούρι νένα, γεωργιανά: ლაზური ენა, ჭანური ენა λαζούρι ένα, τζανούρι ένα) είναι μια Καρτβελική γλώσσα που ομιλείται από τους Λαζούς στη νοτιοανατολική ακτή του Εύξεινου Πόντου.  Το 2007, υπολογιζόταν ότι υπήρχαν περίπου 20.000 ομιλητές στη Τουρκία, σε μια λωρίδα γης που εκτείνεται από το Μελυάτ έως τα γεωργιανά σύνορα (που επίσημα ονομαζόταν Λαζική μέχρι το 1925) και περίπου 1.000 ομιλητές στην περιοχή της Ατζαρία στη Γεωργία. Επίσης, υπάρχουν περίπου 1.000 ομιλητές της λαζικής γλώσσας στη Γερμανία.

## Παραπομπές


## Εξωτερικοί σύνδεσμοι
* 

Κατηγορία:Γλώσσες της Γεωργίας
Κατηγορία:Γλώσσες της Τουρκίας
Κατηγορία:Καρτβελικές γλώσσες
Σουανική γλώσσα

Η **Σουανική γλώσσα** ή **Σβανική γλώσσα** (σουανικά: ლუშნუ ნინ, λουσνού νιν, γεωργιανά: სვანური ენა σβανούρι ένα) είναι μια Καρτβελική γλώσσα που ομιλείται στη δυτική γεωργιανή περιοχή Σβανέτι (ελληνικά: Σουανία) κυρίως από τους Σουάνους.   Με τους ομιλητές της να εκτιμώνται σε 30.000 έως 80.000, η UNESCO χαρακτηρίζει τη Σουανικά ως «σίγουρα απειλούμενη γλώσσα».  Είναι μοναδική επειδή έχει διατηρήσει πολλά χαρακτηριστικά που έχουν χαθεί στις άλλες Καρτβελικές γλώσσες.

## Παραπομπές


## Εξωτερικοί σύνδεσμοι
* 

Κατηγορία:Καρτβελικές γλώσσες
Κατηγορία:Γλώσσες της Γεωργίας
Παγκόσμιο Πρωτάθλημα Στίβου 2025 – 400 μέτρα ανδρών

Τα 400 μέτρα ανδρών στο Παγκόσμιο Πρωτάθλημα Στίβου 2025 πραγματοποιήθηκαν στις 14, 16 και 18 Σεπτεμβρίου 2025 στο Νέο Εθνικό Στάδιο του Τόκιο. Συμμετείχαν συνολικά 49 αθλητές από 27 χώρες.

## Ρεκόρ

## Πρόγραμμα

## Αποτελέσματα
### Σειρές
Οι σειρές έλαβαν μέρος στις 14 Σεπτεμβρίου. Οι 3 πρώτοι κάθε σειράς (&nbsp;Q&nbsp;) και οι επόμενοι 6 γρηγορότεροι (&nbsp;q&nbsp;) προκρίνονται στους ημιτελικούς.
#### Σειρά 1

#### Σειρά 2

#### Σειρά 3

#### Σειρά 4

#### Σειρά 5

#### Σειρά 6

### Ημιτελικοί
Οι ημιτελικοί έλαβαν χώρα στις 16 Σεπτεμβρίου. Οι δυο πρώτοι κάθε σειράς (&nbsp;Q&nbsp;) και οι επόμενοι δύο γρηγορότεροι (&nbsp;q&nbsp;) προκρίνονται στον τελικό.

#### Σειρά 1

#### Σειρά 2

#### Σειρά 3

### Τελικός

## Παραπομπές

400μΑ
Παγκόσμιο Πρωτάθλημα Στίβου 2025 – Άλμα εις μήκος γυναικών

Το άλμα εις μήκος γυναικών στο Παγκόσμιο Πρωτάθλημα Στίβου 2025 πραγματοποιήθηκε στις 13 και 14 Σεπτεμβρίου 2025 στο Νέο Εθνικό Στάδιο του Τόκιο. Συμμετείχαν συνολικά 36 αθλήτριες από 28 χώρες.

## Ρεκόρ

## Πρόγραμμα

## Αποτελέσματα
### Προκριματικά
Πρόκριση: 6,75 μ (&nbsp;Q&nbsp;) ή τουλάχιστον οι 12 καλύτερες επιδόσεις (&nbsp;q&nbsp;).

#### Όμιλος A

#### Όμιλος B

### Τελικός

## Παραπομπές

ΑΜηκοςΓ
Μιγγρελοί

Οι **Μιγγρελοί** (μιγγρελικά: მარგალეფი μαργκαλέπι, γεωργιανά: მეგრელები μεγκρελέμπι) είναι η γηγενής υποεθνική ομάδα των Γεωργιανών που ζει κυρίως στην περιοχή της Μιγγρελίας στη δυτική Γεωργία. Ένας μεγάλος αριθμός τους ζει επίσης στην Αμπχαζία και στην Τιφλίδα. Στην απογραφή της Σοβιετικής Ένωσης πριν από το 1930, οι Μιγγρελοί κατατάσσονταν ως ξεχωριστή εθνική ομάδα (νατσιονάλνοστ), μαζί με πολλές άλλες υποεθνικές ομάδες των Γεωργιανών. 

Οι Μιγγρελοί μιλούν τη μιγγρελική γλώσσα είναι δίγλωσσοι στη γεωργιανή. Και οι δύο αυτές γλώσσες ανήκουν στην καρτβελική γλωσσική οικογένεια.   

## Σημειώσεις


## Παραπομπές


Κατηγορία:Πληθυσμιακές ομάδες στη Γεωργία
NGC 4527

Ο **[[Νέος Γενικός Κατάλογος|NGC]] 4527** είναι σπειροειδής γαλαξίας στον αστερισμό Παρθένο. Τον ανακάλυψε ο αστρονόμος Ουίλιαμ Χέρσελ (William Herschel) στις 23 Φεβρουαρίου 1784 και ανήκει στην Ομάδα γαλαξιών Μ61, μίας εκ των ομάδων γαλαξιών που εκτείνονται πέρα από το νότιο άκρο του Υπερσμήνους της Παρθένου.

## Χαρακτηριστικά
Ο NGC 4527 είναι παρόμοιος με τον Γαλαξία της Ανδρομέδας αλλά εν αντιθέσει με αυτόν είναι αστρογόνος γαλαξίας καθώς έχουν εντοπιστεί 2,5 δισεκατομμύρια ηλιακές μάζες στις εσώτερες περιοχές του. Παρόλα αυτά ο ρυθμός σχηματισμού νέων αστέρων είναι μικρός και φαίνεται πως η αστρογέννεση βρίσκεται σε πρώιμα στάδια. Η απόστασή του από τον Γαλαξία μας δεν έχει καθοριστεί με ακρίβεια αλλά θεωρείται ένα από τα εξώτερα μέλη του Σμήνος της Παρθένου.

## Υπερκαινοφανείς
Έχουν παρατηρηθεί τρεις υπερκαινοφανείς στον NGC 4527:
* Ο **SN 1915A**, αγνώστου τύπου, στις 20 Μαρτίου 1915.
* Ο **SN 1991T**, τύπου Ia-pec, στις 13 Απριλίου 1991. Ο SN 1991T έχει μελετηθεί εκτενώς καθώς είναι ένας ιδιόμορφος πολύ φωτεινός υπερκαινοφανής Τύπου Ia ο οποίος πλέον χρησιμοποιείται ως πρότυπο, με παρόμοιους υπερκαινοφανείς να ταξινομούνται ως «Τύπου Ia-91T».
* Ο **SN 2004gn**, τύπου&nbsp;Ic, την 1η Δεκεμβρίου 2004.

## Παραπομπές


## Αναφορές

## Εξωτερικοί σύνδεσμοι
* 

4527
+01-32-101
41789
07721
Κατηγορία:Σπειροειδείς γαλαξίες
Κατηγορία:Παρθένος (αστερισμός)
Κατηγορία:Σμήνος της Παρθένου
Λαλουμάς Ηρακλείου

Ο **Λαλουμάς** είναι πολύ μικρός οικισμός της Κοινότητος Βοριζίων του Δήμου Φαιστού και της τέως Επαρχίας Καινουργίου στην Περιφερειακή Ενότητα Ηρακλείου της Κρήτης .

## Γενικά στοιχεία
Ο Λαλουμάς βρίσκεται στη Πεδιάδα Μεσαρά και τη βορειοανατολική άκρη της τεχνητής λίμνης Φανερωμένης σε υψόμετρο 190 μέτρα. Απέχει περίπου 14 χιλιόμετρα βόρεια από τις Μοίρες (έδρα του δήμου), 15 χιλιόμετρα βορειοανατολικά από το Τυμπάκι και 50  χιλιόμετρα νοτιοδυτικά από το Ηράκλειο. Πρόκειται για αγροκτηνοτροφικό οικισμό ο οποίος υπήρξε μετόχι των Βοριζίων και του Ζαρού. Αναφέρεται επίσημα, μετά την Τουρκοκρατία, το 1925 να προσαρτάται στην κοινότητα Βοριζίων. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τα Βορίζια και το Μεσήσκλι αποτελούν την Κοινότητα Βοριζίων, που υπάγεται στη Δημοτική Ενότητα Τυμπακίου του Δήμου Φαιστού και σύμφωνα με την απογραφή 2021 απογράφησαν 4 κάτοικοι ενώ με αυτήν του 2011 είχε 7.

## Εξωτερικοί σύνδεσμοι

* Λαλουμάς-Οικισμός του Δήμου Φαιστού στον ιστότοπο https://www.cretanmagazine.gr/.

## Παραπομπές


Λαλουμάς
Λαλουμάς
Σιέρα Βίστα

Η **Σιέρα Βίστα** () είναι πόλη της πολιτείας Αριζόνα των ΗΠΑ, στην Κομητεία Κοτσίς, της οποίας αποτελεί τη μεγαλύτερη σε πληθυσμό πόλη. Σύμφωνα με την απογραφή του 2020, η πόλη είχε πληθυσμό 45.308 κατοίκους με βάση τον οποίο είναι ο 27ος μεγαλύτερος δήμος της Αριζόνα. Συναποτελεί τη «Μητροπολιτική περιοχή Σιέρα Βίστα - Ντάγκλας, που το 2010 είχε πληθυσμό 131.346 κατοίκους. Στα βορειοδυτικά και εντός των ορίων της πόλεως υπάρχει φυλάκιο του αμερικανικού στρατού από τον 19ο αιώνα, το Φορτ Χουατσούκα, καθότι η Σιέρα Βίστα είναι παραμεθόρια πόλη, απέχουσα μόλις 24 χιλιόμετρα από τα σύνορα με το Μεξικό (η πλησιέστερη συνοριακή διάβαση είναι εκείνη του Νάκο, 39 χιλιόμετρα από τη Σιέρα Βίστα). Γειτονικοί οικισμοί είναι η Χουατσούκα Σίτυ και το Χουέτστοουν στα βόρεια, και η Σιέρα Βίστα Σαουθήστ στα νότια.

Η ονομασία «Σιέρα Βίστα» είναι ισπανική και σημαίνει «θέα της οροσειράς». Η πόλη απέχει 121 χιλιόμετρα νοτιοανατολικά από το Τουσόν και αποτελεί το εμπορικό και πολιτιστικό κέντρο της Κομητείας Κοτσίς. Στην πόλη έχει την έδρα της η εταιρεία Wick Communications, που εκδίδει 27 εφημερίδες και 18 έντυπα ειδικού ενδιαφέροντος που κυκλοφορούν σε 11 πολιτείες των ΗΠΑ. Κατά τα άλλα η οικονομία της Σιέρα Βίστα βασίζεται στο εμπόριο.

## «Αδελφοποιημένες» πόλεις
Η Σιέρα Βίστα είναι «αδελφοποιημένη» με τις εξής δύο πόλεις:

* Κανανέα του Μεξικού από το 1989
* Ράντεμποϊλ της Γερμανίας (στη Σαξονία) από το 1998

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Πόλεις της Αριζόνα
Γκρατσιαντίο Ισαΐα Άσκολι

Ο **Γκρατσιαντίο Ισαΐα Άσκολι** (, 16 Ιουλίου 1829 – 21 Ιανουαρίου 1907) ήταν Ιταλός γλωσσολόγος.

Γεννήθηκε από ιταλόφωνους Εβραίους γονείς στην πολυεθνοτική πόλη Γκορίτσια, τότε υπαγόμενη στην Αυστροουγγρική Αυτοκρατορία και σήμερα στην Ιταλία. Από παιδί ήδη έμαθε κάποιες από τις γλώσσες που άκουγε να ομιλούνται στην πόλη: τη γερμανική, τη φριουλανική, τη σλοβενική και τη βενετική γλώσσα (σύγχρονη).

Ο Άσκολι ήταν αυτοδίδακτος και δημοσίευσε το πρώτο του σημαντικό έργο με θέμα τις γλώσσες της Ανατολής, το *Studii orientali e linguistici*, το 1854. Το 1860 διορίσθηκε καθηγητής της γλωσσολογίας στην Ακαδημία Επιστημών και Γραμμάτων (*Accademia scientifico-letteraria*) του Μιλάνου, όπου εισήγαγε τη μελέτη της συγκριτικής γλωσσολογίας, των λατινογενών γλωσσών και της σανσκριτικής.

Συνεισέφερε σημαντικά στη μελέτη της σχέσεως ανάμεσα στις ινδοευρωπαϊκές και τις σημιτικές γλώσσες, ενώ πρωτοπόρησε στη μελέτη των ρομανί και των κελτικών γλωσσών.

Στην Ιταλία είναι πάνω από όλα γνωστός για τις μελέτες του των ιταλικών διαλέκτων, τις οποίες πρώτος αυτός ταξινόμησε με συστηματικό τρόπο.

## Παραπομπές


## Πηγές
* Το λήμμα «Άσκολι Γκρατσιάντιο-Ησαΐας» στη *Νέα Ελληνική Εγκυκλοπαίδεια* «Χάρη Πάτση», τόμος 7

Κατηγορία:Ιταλοί γλωσσολόγοι
Κατηγορία:Ιταλοεβραίοι
Μεντιτρινάλια

Τα **Μεντιτρινάλια** ήταν μια γιορτή στην παραδοσιακή ρωμαϊκή θρησκεία, που γιορταζόταν στις 11 Οκτωβρίου προς τιμήν του νέου κρασιού, το οποίο προσφερόταν ως σπονδή στους θεούς για πρώτη φορά κάθε χρόνο. Αν και πλέον είναι άγνωστο, η γιορτή μπορεί να ονομάστηκε έτσι από τη λέξη *medendo*, που στα λατινικά σημαίνει «θεραπεία», επειδή οι Ρωμαίοι άρχιζαν τότε να πίνουν νέο κρασί, το οποίο ανακάτευαν με παλιό και θεωρούσαν ότι είχε θεραπευτικές ιδιότητες. 

Λίγες πληροφορίες για τα Μεντιτρινάλια έχουν διασωθεί από την πρώιμη ρωμαϊκή θρησκεία, αν και η ίδια η παράδοση διασώθηκε. Ήταν γνωστό ότι συνδεόταν με κάποιο τρόπο με τον Γιούπιτερ και ότι αποτελούσε μια σημαντική τελετή στην πρώιμη αγροτική Ρώμη, αλλά πέρα από αυτό, υπάρχουν μόνο εικασίες.

Μια θεά, η **Μεντιτρίνα**, φαίνεται να ήταν μια ύστερη ρωμαϊκή επινόηση για να εξηγήσει την προέλευση της γιορτής. Η παλαιότερη αναφορά που συνδέει τα Μεντιτρινάλια με μια τέτοια θεά ήταν του γραμματικού του 2ου αιώνα Σέξτου Πομπήιου Φέστου, βάσει της οποίας υποστηρίζεται από σύγχρονες πηγές ως η ρωμαϊκή θεά της υγείας, της μακροζωίας και του κρασιού, με την ετυμολογική έννοια του «θεραπευτή» να υποστηρίζεται από ορισμένους.

## Παραπομπές

## Βιβλιογραφία

* Scullard, HH (1981). *Εορτές και Τελετές της Ρωμαϊκής Δημοκρατίας* (σελ. 142). Λονδίνο: Thames & Hudson. ISBN&nbsp; .

## Εξωτερικοί σύνδεσμοι

* Ιστοσελίδα LacusCurtius: Meditrinalia
* Ιστοσελίδα Nova Roma: Libation for the Meditrinalia
* Ιστότοπος ReferenceWorks: Meditrinalia
Κατηγορία:Αρχαίες ρωμαϊκές εορτές
Άλπερεν Σένγκιουν

Ο **Άλπερεν Σένγκιουν** (τουρκ. *Alperen Şengün*, γενν. 25 Ιουλίου 2002, Κερασούντα)  είναι Τούρκος επαγγελματίας καλαθοσφαιριστής που παίζει για τους Χιούστον Ρόκετς στο NBA από το 2021. Ο Σένγκιουν έχει ύψος 2,11 μέτρα και παίζει κυρίως ως σέντερ. Επιλέχθηκε 16ος συνολικά στο NBA Draft του 2021 από τους Οκλαχόμα Σίτι Θάντερ και ανταλλάχθηκε με τους Χιούστον Ρόκετς.

## Καριέρα
Ο Σένγκιουν αρχικά διδάχτηκε μπάσκετ στην πόλη του, την Κερασούντα, και έπαιξε στην ομάδα νέων του τοπικού πανεπιστημιακού αθλητικού συλλόγου. Το 2014 εντάχθηκε στην ομάδα νέων της ομάδας της πρώτης κατηγορίας Μπαντιρμά Μ.Ι.Κ. Την περίοδο 2018/19 απέκτησε εμπειρία στο δεύτερο τουρκικό πρωτάθλημα με την Μπαντίρμα Κιρμιζί.  Την περίοδο 2019/20 έκανε το ντεμπούτο του στο πρώτο τουρκικό πρωτάθλημα και σκόραρε κατά μέσο όρο 5 πόντους σε 22 εμφανίσεις για την Μπανβίτ ΒΚ.  Αγωνίστηκε επίσης στην Τσάμπιονς Λιγκ με την ομάδα. 

Μετά τη μεταγραφή του στην Μπεσίκτας Κωνσταντινούπολης, τα στατιστικά του στο τουρκικό πρωτάθλημα βελτιώθηκαν σημαντικά. Ο Σένγκιουν είχε μέσο όρο 19,2 πόντους και 9,4 ριμπάουντ ανά αγώνα στην κανονική σεζόν της σεζόν 2020/21 και ανακηρύχθηκε ο καλύτερος παίκτης της κανονικής περιόδου. Στην ευρωπαϊκή διοργάνωση συλλόγων FIBA Europe Cup είχε μέσο όρο 23 πόντους σε τρία παιχνίδια.  Εγγράφηκε στο ντραφτ του NBA της Βόρειας Αμερικής το 2021,  όπου επιλέχθηκε 16ος συνολικά από τους Οκλαχόμα Σίτι Θάντερ. Η Οκλαχόμα τον αντάλλαξε στους Χιούστον Ρόκετς με αντάλλαγμα άλλα δικαιώματα στο ντραφτ. Στις 5 Μαρτίου 2024 πέτυχε προσωπικό ρεκόρ στο NBA με 45 πόντους σε μια νίκη με 114-101 εναντίον των Σαν Αντόνιο Σπερς. Η σεζόν 2023/24, στην οποία είχε μέσο όρο 21 πόντους για το Χιούστον, θεωρήθηκε η κορυφαία στιγμή του Σένγκιουν στο NBA. 

### Εθνική ομάδα Τουρκίας
Αφού αγωνίστηκε για τις ομάδες νέων της Τουρκίας, κλήθηκε στην εθνική ομάδα ανδρών για πρώτη φορά τον Νοέμβριο του 2020 σε έναν προκριματικό αγώνα για το Ευρωπαϊκό Πρωτάθλημα του 2022.

## Παραπομπές

Κατηγορία:Τούρκοι καλαθοσφαιριστές
Κατηγορία:Σέντερ
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Τουρκίας
Κατηγορία:Καλαθοσφαιριστές Μπεσίκτας
Κατηγορία:Καλαθοσφαιριστές Μπαντίρμα Μ.Ι.Κ.
Κατηγορία:Καλαθοσφαιριστές Χιούστον Ρόκετς
Κατηγορία:Τούρκοι καλαθοσφαιριστές στο NBA
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Ευρωμπάσκετ 2025
Παγκόσμιο Πρωτάθλημα Στίβου 2025 – 400 μέτρα γυναικών

Τα 400 μέτρα γυναικών στο Παγκόσμιο Πρωτάθλημα Στίβου 2025 πραγματοποιήθηκαν στις 14, 16 και 18 Σεπτεμβρίου 2025 στο Νέο Εθνικό Στάδιο του Τόκιο. Συμμετείχαν συνολικά 50 αθλήτριες.

## Ρεκόρ

## Πρόγραμμα

## Αποτελέσματα
### Σειρές
Οι σειρές έλαβαν μέρος στις 14 Σεπτεμβρίου. Οι 3 πρώτες κάθε σειράς (&nbsp;Q&nbsp;) και οι επόμενες 6 γρηγορότερες (&nbsp;q&nbsp;) προκρίνονται στους ημιτελικούς.
#### Σειρά 1

#### Σειρά 2

#### Σειρά 3

#### Σειρά 4

#### Σειρά 5

#### Σειρά 6

### Ημιτελικοί
Οι ημιτελικοί έλαβαν χώρα στις 16 Σεπτεμβρίου. Οι δυο πρώτοι κάθε σειράς (&nbsp;Q&nbsp;) και οι επόμενοι δύο γρηγορότεροι (&nbsp;q&nbsp;) προκρίνονται στον τελικό.

#### Σειρά 1

#### Σειρά 2

#### Σειρά 3

### Τελικός

## Παραπομπές

400μΓ
Η ιστορία των φτωχών εραστών

***Η ιστορία των φτωχών εραστών*** (Πρωτότυπος τίτλος: *Cronache di poveri amanti*) είναι ιταλική δραματική ταινία του 1954 σε σκηνοθεσία του Κάρλο Λιτσάνι, βασισμένη σε μυθιστόρημα του Βάσκο Πρατολίνι. Πρωταγωνιστούν οι Άννα Μαρία Φερέρο, Κοσέττα Γκρέκο, Αντονέλα Λουάλντι και Μαρτσέλλο Μαστρογιάννι.

Διαγωνίστηκε για το Grand Prix στο Φεστιβάλ Κινηματογράφου των Καννών του 1954. 

## Πλοκή
Φλωρεντία, άνοιξη του 1925, ο νεαρός τυπογράφος Μάριο μετακομίζει στην περιοχή Σάντα Κρότσε, στη βία ντελ Κόμο, για να είναι πιο κοντά στην αγαπημένη του, Μπιάνκα, και γίνεται με τη σειρά του «κοράκι» (λογοπαίγνιο μεταξύ του ονόματος των κατοίκων της via del «Corno», αλλά και των «κορακιών») και βρίσκοντας τον εαυτό του να μοιράζεται τα καθημερινά γεγονότα των κατοίκων αυτού του μικρού λαϊκού κόσμου στα σκοτεινά χρόνια της ανόδου του φασισμού.

Ο σπιτονοικοκύρης του είναι ο πεταλωτής Κοράντο, γνωστός ως Ματσίστε, ένας γνωστός αντιφασίστας και πρώην Αρντίτο ντελ Πόπολο όπως ο φίλος του Ούγκο, πλανόδιος πωλητής φρούτων και ψυχαγωγίας. Ο μικρός δρόμος φιλοξενεί επίσης δύο πεπεισμένους φασίστες: τον λογιστή Καρλίνο Μπεντσίνι, λεγεωνάριο από τη Ριέκα και ασφαλιστικό υπάλληλο, και τον συνάδελφό και συγκάτοικό του Οσβάλντο. Μεταξύ των άλλων γειτόνων, είναι ο τσαγκάρης Σταντερίνι, ο Ριστόρι, ιδιοκτήτης του μικρού ξενοδοχείου που φιλοξενεί μερικές πόρνες, συμπεριλαμβανομένης της Ελίζας, της ερωμένης της Νάνι της «επιπλήττουσας», η Κλάρα, φίλη της Μπιάνκα και συνεχώς βασανισμένη από τον φίλο της επειδή δέχεται να τον παντρευτεί, και ο Αλφρέντο Καμπόλμι, ιδιοκτήτης του παντοπωλείου και νέος σύζυγος της Μιλένα.

Ακίνητη στο κρεβάτι αλλά συνεχώς ενημερωμένη για τα τεκταινόμενα στον δρόμο χάρη στη μικρή υπηρέτρια Γκεσουίνα, «η Κυρία», μια νοικοκυρά, δημιουργεί ένα πυκνό δίκτυο σχέσεων και συνδέει τους πάντες με τον εαυτό της μέσω των δανείων που χορηγεί.

Η ήσυχη συνύπαρξη στη βία ντελ Κόρνο διακόπτεται δραματικά όταν ο Αλφρέντο, νεόνυμφος και αποφασισμένος να ευημερήσει η επιχείρησή του, αρνείται να καταβάλει τη συνεισφορά στο τοπικό τμήμα του Φασιστικού Κόμματος και υφίσταται έναν άγριο ξυλοδαρμό, που τον αφήνει τόσο έντονα σημαδεμένο στο σώμα που αναγκάζεται να πάει στο σανατόριο και να εγκαταλείψει το παντοπωλείο.

## Διανομή ρόλων
* Άννα Μαρία Φερέρο ως Γκεσουίνα
* Κοσέτα Γκρέκο ως Ελίζα
* Αντονέλα Λουάλντι ως Μιλένα
* Μαρτσέλλο Μαστρογιάννι ως Ούγκο
* Μπρούνο Μπερελίνι ως Καρλίνο Μπεντσίνι
* Ειρήνη Κεφάρο ως Κλάρα
* Αντόλφο Κονσολίνι ως Ματσίστε
* Τζουλιάνο Μοντάλντο ως Αλφρέντο Καμπόλμι
* Γκαμρπιέλε Τίντι ως Μάριο Παρίτζι
* Εύα Βάνιτσεκ ως Μπιάνκα Κουαλιότι
* Βάντα Καποντάλιο ως Κυρία
* Μίμο Μάτζιο
* Άντρεα Πετρίκα
* Γαριμπάλντο Λούτσι ως Σταντερίνι
* Μάριο Πιλόνι ως Οσβάλντο
* Άντα Κολάντζελι ως δεσποινίς Φιντάλμα
* Τζουζέπε Αντζελίνι
## Παραπομπές


## Βιβλιογραφία
*

* Chiti, Roberto & Poppi, Roberto. *Dizionario del cinema italiano: Dal 1945 al 1959*. Gremese Editore, 1991.

## Εξωτερικοί σύνδεσμοι
* 

Κατηγορία:Ιταλικές δραματικές ταινίες
Κατηγορία:Ιταλικές ασπρόμαυρες ταινίες
Κατηγορία:Ταινίες του 1954
Κατηγορία:Ιταλόφωνες ταινίες
Κατηγορία:Ιταλικές ταινίες της δεκαετίας 1950
Κατηγορία:Ταινίες γυρισμένες στη Φλωρεντία
Βερνιγκερόντε

Το **Βερνιγκερόντε** () είναι πόλη στο ομόσπονδο κρατίδιο της Σαξονίας-Άνχαλτ, στη Γερμανία. Ο πληθυσμός της πόλεως στα τέλη του 2024 ήταν 32.167 κάτοικοι. Μέχρι το 2007 ήταν πρωτεύουσα ομώνυμου διαμερίσματος, ενώ σήμερα υπάγεται στο Διαμέρισμα Χαρτς. Το Βερνιγκερόντε είναι κτισμένο σε ειδυλλιακή τοποθεσία, στην όχθη του ποταμού Χολτέμε και τη βόρεια πλαγιά των Ορέων Χαρτς, νοτιοδυτικά του Χάλμπερστατ.

## Ιστορία
Δεν υπάρχουν γραπτές πηγές που να αποκαλύπτουν το έτος ιδρύσεως του Βερνιγκερόντε. Πάντως η πρώτη τοποθεσία του που κατοικήθηκε ήταν το Κλιντ, στα χαμηλά, όπου υπήρχε και κάστρο, το Κάστρο Σνάκενμπουργκ. Ελάχιστα ψηλότερα από εκεί υπήρχε πυκνό δάσος, συνηθισμένο για τα Χαρτς, που έπρεπε να κοπεί για να υπάρξει χώρος για κατοικίες, γεγονός που προδίδεται από το συνθετικό *-ρόντε* στην ονομασία της πόλεως, το οποίο σημαίνει «ξέφωτο».

Η πόλη αναφέρεται για πρώτη φορά σε έγγραφο το έτος 1121 μ.Χ., σε σχέση με τον Κόμη Αλβέρτο του Χάιμαρ, που είχε μετοικήσει εκεί από την περιοχή του Χίλντεσχαϊμ και από τότε πήρε τον τίτλο «Κόμης του Wernigerode», ενώ το Βερνιγκερόντε έγινε πρωτεύουσα της Κομητείας Βερνιγκερόντε και κατόπιν της Κομητείας Στόλμπεργκ-Βερνιγκερόντε, συστατικού μέρους της Αγίας Ρωμαϊκής Αυτοκρατορίας του Γερμανικού Έθνους, διοικούμενου μετά τον Μεσαίωνα από έναν κλάδο του Οίκου του Στόλμπεργκ. Τον Απρίλιο του 1229 η πόλη απέκτησε δικαιώματα δήμου με πρώτο αναφερόμενο δήμαρχο στην ιστορία κάποιον Ρούντεν, περί το 1640. Ο Οίκςο του Στόλμπεργκ παρεχώρησε τη στρατιωτική και οικονομική ανεξαρτησία της κομητείας στην Πρωσία το 1714, αλλά διετήρησε κάποια δικαιώματα κυριαρχίας έως το 1876.

## Παραπομπές


Κατηγορία:Πόλεις της Σαξονίας-Άνχαλτ
Ελίζαμπετ Μπύρστενμπίντερ

Η **Ελίζαμπετ Μπύρστενμπίντερ** (, 13 Απριλίου 1845 – 28 Μαΐου 1918) ήταν Γερμανίδα μυθιστοριογράφος, που δημοσίευε τα έργα της υπό το ανδρικό ψευδώνυμο **Ερνστ Βέρνερ** (*Ernst Werner*). Για πρώτη φορά προσέλκυσε την προσοχή το 1870 με το έργο της *Hermann*.

## Εργογραφία
### Μυθιστορήματα
* *Am Altar*, Λειψία 1873
* *Glück auf!*, Λειψία 1874
* *Gesprengte Fesseln*, Λειψία 1875
* *Vineta*, Λειψία 1877
* *Um hohen Preis*, Λειψία 1878
* *Frühlingsboten*, Λειψία 1880
* *Der Egoist*, Λειψία 1882
* *Gebannt und erlöst*, Λειψία 1884
* *Ein Gottesurteil*, Λειψία 1885
* *Heimatklang*, Λειψία 1887
* *Sankt Michael*, Λειψία 1887
* *Die Alpenfee*, Λειψία 1889
* *Flammenzeichen*, Λειψία 1890
* *Freie Bahn!*, Λειψία 1893
* *Fata Morgana*, Λειψία 1896
* *Hexengold*, Λειψία 1900
* *Runen*, 1903
* *Siegwart*, 1909

### Νουβέλες
* *Gartenlaubenblüten*, Λειψία 1872
* *Die Blume des Glücks*, Λειψία 1885
* *Adlerflug*, Βερολίνο 1886

## Παραπομπές


## Εξωτερικοί σύνδεσμοι
* 

Κατηγορία:Γερμανοί μυθιστοριογράφοι
Κατηγορία:Γερμανοί διηγηματογράφοι
Φρήντριχ φον Ζάλετ

Ο **Φρήντριχ φον Ζάλετ** (, 20 Απριλίου 1812 – 21 Φεβρουαρίου 1843) ήταν Γερμανός ποιητής και συγγραφέας, γνωστός για τα πολιτικά σατιρικά και επικριτικά της θρησκείας ποιήματά του. Γεννήθηκε στο Νάισε, τη σημερινή πόλη Νίσα της Πολωνίας. Χαρακτηρίσθηκε από εκκλησιαστικούς κύκλους είτε «άθεος», είτε «πανθεϊστής». Ως αποτέλεσμα, όλα τα κείμενά του απαγορεύθηκαν από τα σχολικά βιβλία της Πρωσίας.

Ο Ζάλετ επιτέθηκε με τα σατιρικά έργα του σε στρατιωτικά γεγονότα και στον μιλιταρισμό της εποχής του. Πέθανε στο Ράιχαου μπέι Νίμπτς της Σιλεσίας (τη σημερινή Νέμτσα της Πολωνίας (*Reichau bei Niemcza*) σε ηλικία τριάντα ετών. Η αδελφή του, η Μαρίε, άφησε επίσης πίσω της γραπτό έργο και παντρεύτηκε τον ιατρό Γκούσταφ Μπλαίντε, με τον οποίο μετανάστευσαν στις ΗΠΑ μετά τις Γερμανικές Επαναστάσεις του 1848-1849. Γιος της ήταν ο αξιόλογος χημικός και επιχειρηματίας Βίκτορ Γκούσταφ Μπλαίντε (1849-1937).

## Παραπομπές


Κατηγορία:Γερμανοί ποιητές
Κατηγορία:Ποιητές του 19ου αιώνα
Εμινέ Ισινσού

Η **Εμινέ Ισινσού Οκσούζ** (, 17 Μαΐου 1938 – 5 Μαΐου 2021) ήταν Τουρκάλα συγγραφέας, ποιήτρια και δημοσιογράφος.

Η Ισινσού γεννήθηκε στο Καρς, όπου ο πατέρας της υπηρετούσε ως διοικητής μεραρχίας. Μεγάλωσε σε περιβάλλον όπου η μητέρα της μιλούσε συχνά για λογοτεχνία και διάβαζε ποίηση, ενώ εξαιτίας των μεταθέσεων του πατέρα της έζησε σε διάφορα μέρη της Τουρκίας, όπως το Σαρικαμίς, τη Σανλιούρφα και το Καραμάν, με αντίστοιχες αλλαγές σχολείων. Τελείωσε τη μέση εκπαίδευση στο Κολέγιο TED της Άγκυρας. Σπούδασε για λίγο στο Πανεπιστήμιο της Άγκυρας (Σχολή Γλωσσών, Ιστορίας και Γεωγραφίας, ιδίως αγγλική φιλολογία) και στο Τεχνικό Πανεπιστήμιο Μέσης Ανατολής (στο Τμήμα Διοικήσεως Επιχειρήσεων). Το πρώτο δημοσιευμένο έργο της ήταν μια ποιητική συλλογή (*İki Nokta*, 1955, δηλαδή σε ηλικία 17 ετών). Ωστόσο, μετά τη βράβευση του μυθιστορήματός της *Μικρός κόσμος* (*Küçük Dünya*) το 1963, αφιέρωσε τον χρόνο της κυρίως στη συγγραφή μυθιστορημάτων.

## Παραπομπές


Κατηγορία:Τούρκοι ποιητές
Κατηγορία:Ποιήτριες
Κατηγορία:Τούρκοι μυθιστοριογράφοι
Κατηγορία:Τούρκοι δημοσιογράφοι
Συμβούλιο Εθνικής Ασφάλειας (Κύπρος)

Το **Συμβούλιο Εθνικής Ασφαλείας** (**ΣΕΑ**) είναι όργανο της Κυπριακής κυβέρνησης που δημιουργήθηκε από τον Πρόεδρο της Κυπριακής Δημοκρατίας, Ν. Χριστοδουλίδη, το 2023 με σκοπό τον συντονισμό των κρατικών υπηρεσιών μεταξύ τους και με την εκτελεστική εξουσία σε θέματα εθνικής ασφάλειας και εξωτερικής πολιτικής.

## Αρμοδιότητες
Οι αρμοδιότητες του Συμβουλίου Εθνικής Ασφαλείας είναι οι εξής:

* Να συμβουλεύει τον Πρόεδρο σε θέματα εθνικής ασφαλείας.
* Να σχεδιάζει και να εξετάζει την στρατηγική εθνικής ασφάλειας.
* Να συντονίζεται με άλλους διεθνείς ομολόγους.

## Σύνθεση
Το Συμβούλιο Εθνικής Ασφαλείας αποτελείται από:

## Παραπομπές

Κατηγορία:Κυπριακή Κυβέρνηση
Κατηγορία:Κυβερνητικές υπηρεσίες
Βισέντε Γκερέρο

Ο **Βισέντε Ραμόν Γκερέρο Σαλντάνα** ( , 10 Αυγούστου 1782 - 14 Φεβρουαρίου 1831) 
ήταν Μεξικανός στρατιωτικός από το 1810-1821 και πολιτικός που διατέλεσε δεύτερος πρόεδρος του Μεξικού το 1829. Ήταν ένας από τους κορυφαίους στρατηγούς που πολέμησαν εναντίον της Ισπανίας κατά τη διάρκεια του Μεξικανικού Πολέμου Ανεξαρτησίας. Σύμφωνα με τον ιστορικό Θεόδωρο Γ. Βίνσεντ, ο Γκερέρο ζούσε δίπλα στους αυτόχθονους ανθρώπους στο Τλαλτελούλκο και είχε την ικανότητα να μιλάει ισπανικά και τις γλώσσες των αυτόχθωνων. 

Κατά τη διάρκεια της προεδρίας του, κατάργησε τη δουλεία στο Μεξικό. Ο Γκερέρο ανατράπηκε μετά από εξέγερση από τον αντιπρόεδρο του, Αναστάσιο Μπουσταμάντε.
## Παραπομπές


 

Κατηγορία:Μεξικανοί επαναστάτες
Κατηγορία:Πρόεδροι του Μεξικού
Κατηγορία:Σελίδες με πηγές CS1 στα Ισπανικά (es)